 **ΕΛΛΗΝΙΚΗ ΔΗΜΟΚΡΑΤΙΑ**

**ΝΟΜΟΣ ΔΩΔΕΚΑΝΗΣΟΥ**

**ΔΗΜΟΣ ΚΩ**

**Κως, 3 Ιουλίου 2018**

**Προς:** Μέσα Μαζικής Ενημέρωσης

**ΔΕΛΤΙΟ ΤΥΠΟΥ**

ΓΙΩΡΓΟΣ ΚΥΡΙΤΣΗΣ : “Η Κως της καινοτομίας και των νέων ανθρώπων στέλνει το πιο αισιόδοξο μήνυμα.”

Ο Δήμαρχος Κω κ. Γιώργος Κυρίτσης αναφερόμενος στη διάκριση των σχολείων της Κω στο διαγωνισμό της ΚΕΔΕ για τις Έξυπνες Πόλεις, έκανε την ακόλουθη δήλωση:

“Η Κως που καινοτομεί και διακρίνεται είναι εδώ.

Η Κως πήρε το 2ο Βραβείο Καινοτόμων Εφαρμογών από νέους ανθρώπους στο Μαραθώνιο Καινοτομίας για τις Έξυπνες Πόλεις που διοργάνωσε η ΚΕΔΕ, με την ομάδα του Δήμου.

Εξαιρετικές επιδόσεις είχαμε και στο μαθητικό διαγωνισμό με ο 1ο Γυμνάσιο Κω να καταλαμβάνει την 5η θέση και το Γυμνάσιο Ζηπαρίου να καταλαμβάνει την 6η θέση ανάμεσα σε 100 σχολεία από όλη την Ελλάδα.

**Είναι το πιο αισιόδοξο και ελπιδοφόρο μήνυμα για το νησί μας.**

**Είναι ένα μήνυμα για το μέλλον.**

Θέλω να συγχαρώ τα παιδιά που συμμετείχαν στο διαγωνισμό.

Ο Δήμος δεν έκανε τίποτε άλλο από το να στηρίξει την προσπάθειά τους.

Οι νέοι άνθρωποι της Κω, αυτά τα παιδιά, αποτελούν το μεγαλύτερο και πιο πολύτιμο κεφάλαιο αυτού του νησιού.

Η Κως, μέσα από τη δραστηριότητα αυτών των παιδιών, αποδεικνύει ότι μπορεί να επενδύσει στην καινοτομία.

Ο Δήμος Κω θα τιμήσει τις τρεις ομάδες της Κω που διακρίθηκαν στο διαγωνισμό.

**Ταυτόχρονα, το 2019, ο Δήμος Κω θα διοργανώσει έναν Διαγωνισμό Καινοτομίας για τους μαθητές των σχολείων της Κω αλλά και τους φοιτητές.**

**Γραφείο Τύπου Δήμου Κω**